Notă informativă

Progresul privind realizarea Programului național în domeniul alimentației și nutriției pentru anii 2014-2020 și a Planului de acțiuni,
pentru anul 2017
Cu referire la Hotărârea Guvernului nr. 730 din 8 septembrie 2014 cu privire la aprobarea Programului naţional în domeniul alimentaţiei şi nutriţiei pentru anii 2014-2020 şi Planului de acţiuni pentru anii 2014-2016 privind implementarea Programului naţional şi ordinul Ministerului Sănătății nr. 160 din 2 martie 2015, Centrul Național de Sănătate Publică informează, următoarele. 

Scopul Programului naţional în domeniul alimentaţiei şi nutriţiei pentru anii 2014-2020 constă în reducerea poverii morbidităţii şi a dizabilităţii prevenibile şi a mortalităţii premature evitabile din cauza bolilor netransmisibile legate de dietă, subnutriţie şi deficienţele nutriţionale, iar Obiectivele specifice ale prezentului Program sînt: 

1) instituirea, către anul 2016, a unei administrări adecvate în domeniul sănătăţii nutriţionale şi asigurarea funcţionării durabile a acesteia;

2) creşterea, către anul 2020, a proporţiei alăptării exclusive în primele 6 luni de viaţă pînă la 60% şi medianei duratei alăptării pînă la cel puţin 4 luni;

3) reducerea expunerii la factorii de risc determinaţi de inegalitate şi nutriţionali modificabili pentru bolile netransmisibile, subnutriţie şi deficienţele de micronutrimente prin crearea, către anul 2020, a mediului care promovează sănătatea nutriţională în 80% din instituţiile de învăţămînt, 70% din spitale şi 30% din locurile de muncă;

4) reducerea, către anul 2020 în comparaţie cu anul 2014:

a) a consumului de grăsimi saturate şi de zaharuri adăugate cu 3% şi 5%, respectiv, ca fracţie din consumul total de energie;

b) a consumului de acizi graşi trans la mai puţin de 1% ca fracţie din consumul total de energie;

c) a consumului de sodiu/sare cu 30% (mai puţin de 8 g/zi);

d) zero creştere în prevalenţa obezităţii la copii şi adulţi. 

5)  reorientarea sistemului de sănătate în vederea abordării prevenirii şi controlului bolilor netransmisibile legate de dietă, subnutriţiei şi a deficienţelor de micronutrimente prin servicii de asistenţă medicală primară orientate spre populaţie şi acoperire universală;
6) creşterea, pînă în 2020, a nivelului de cunoştinţe al populaţiei în domeniul alimentaţiei sănătoase pînă la cel puţin 50%;
7) fortificarea supravegherii, monitorizării, evaluării şi cercetării în domeniul sănătăţii nutriţionale, statutului nutriţional şi a determinantelor care le influenţează, precum şi a tendinţelor lor;
8) atingerea, excreţiei iodului în urină la nivelul de 100-200 µg/l la copiii de 7-12 ani şi de 150-250 µg/l la femeile gravide şi menţinerea durabilă a acesteia.
La obiectivul 1: Instituirea unei guvernări adecvate în domeniul sănătăţii nutriţionale şi asigurarea funcţionării durabile a acesteia.
Întru realizarea obiectivului a fost creat Consiliul național consultativ intersectorial în domeniul alimentației și nutriției și aprobat Regulamentul de funcționare a acestuia (Hotărârea Guvernului nr. 685 din 31.05.2016). Consiliul național consultativ intersectorial în domeniul alimentației și nutriției și-a desfășurat activitatea în ședințele din data de 14 februarie și 25 mai 2017. În cadrul ședințelor au fost puse în discuție probleme stringente de implementare a Programului naţional în domeniul alimentaţiei şi nutriţiei pentru anii 2014-2020 intersectoriale.

În perioada raportată au fost modificate şi completate Legea nr.78-XV din 18 martie 2004 privind produsele alimentare, Legea nr.1227-XIII din 27 iunie 1997 cu privire la publicitate și, respectiv Codul contravențional nr.218-XIV din 24.08.2008 în vederea restricţionării publicităţii produselor alimentare nesănătoase şi interzicerii implicării copiilor în publicitatea acestora. (Legea nr. 195 din 28.07.2016 privind modificarea și completarea unor acte legislative).

În scopul alinierii la legislaţia comunitară au fost elaborate şi aprobate reglementările în domeniul menţiunilor de sănătate pe produsele alimentare, prin aprobarea a 2 hotărîri de Guvern:

· HG nr. 1099 din 19.12.2017 cu privire la aprobarea modificărilor şi completărilor ce se operează în Regulamentul sanitar privind menţiunile nutriţionale şi de sănătate înscrise pe produsele alimentare

· HG nr. 1100 din 19.12.2017 cu privire la aprobarea Listei de mențiuni de sănătate permise pentru înscrierea pe produsele alimentare, altele decît cele care se referă la reducerea riscului de îmbolnăvire și la dezvoltarea și sănătatea copiilor

În perioada vizată a fost prezentată propunerea către USMF şi MS privind completarea Nomenclatorului specialităţilor cu specialitatea „Nutriţionist” şi respectiv planificarea, începînd cu anul de studii 2018-2019, pregătirii specialiştilor nutriționiști la facultatea Sănătate Publică USMF. 
În cadrul conferinţei ştiinţifico-practice naţionale cu participare internaţională ”Probleme actuale ale promovării sănătății”, desfășurată la 23-24 iunie 2016 la Orhei au fost abordate aspecte ale sănătăţii nutriţionale.

Aspecte ale sănătăţii nutriţionale și alimentației au fost abordate în cadrul Seminarului naţional Ziua specialistului cu reprezentanții CSP teritoriale, CS autonome, Spitale republicane și teritoriale, desfășurat la data de 12 aprilie 2017, în cadrul căruia au fost abordate aspectele implementării politicilor naţionale în domeniul alimentaţiei şi nutriţiei.
În cadrul Seminarului naţional (martie 2016) dedicat implementării politicilor naţionale în domeniul alimentaţiei şi nutriţiei a fost abordat subiectul reducerii consumului de sare de către populaţie și recomandările OMS.
Întru asigurarea continuității implementării Programului naţional în domeniul alimentaţiei şi nutriţiei pentru anii 2014-2020, a fost promovat proiectul Hotărîrii Guvernului cu privire la aprobarea modificărilor și completărilor ce se operează în Hotărîrea Guvernului nr. 730 din 8 septembrie 2014, care propune noul Plan de acțiuni al Programului în domeniul nutriției și alimentației pentru anii 2017-2020. Concomitent, acesta prevede preluarea de către Consiliul coordonator în domeniul nutriției și alimentației a atribuțiilor Consiliului pentru coordonarea Programului naţional de reducere a afecţiunilor determinate de deficienţa de fier şi acid folic pînă în anul 2017, instituit prin Hotărârea Guvernului nr. 171 din 19 martie 2012. La moment proiectul după definitivare este adresat Guvernului spre examinare şi aprobare (csr MSMPS nr. 01-4-2734 din 19.12.2017).  
La obiectivul 2
creşterea, către anul 2020, a proporţiei alăptării exclusive în primele 6 luni de viaţă pînă la 60% şi medianei duratei alăptării pînă la cel puţin 4 luni
În scopul ajustării legislaţiei naţionale la prevederile Codului Internaţional de Marketing a substituenţior de lapte matern pe parcursul anului 2015 Ministerul Sănătăţii în colaborare cu Reprezentanţa UNICEF în Moldova a organizat o serie de întruniri pentru analiza legislaţiei Republicii Moldova privitor la Substituienţii de Lapte Matern (SLM) şi ca urmare ajustarea legislaţiei Republicii Moldova la prevederile acestui Cod. 

În anul 2015 cu suportul UNICEF au fost pregătiţi 25 evaluatori pentru efectuarea studiului de monitoring al respectării Codului Internaţional de marketing al SLM şi realizat studiul de monitoring. În iunie 2015 s-a desfăşurat Studiul calitativ al percepţiilor şi barierelor pentru asigurarea alăptării exclusive a copiilor la sân de Centrul de investigaţii sociologice CBS AXA. La 29.09.2015, a avut loc Atelierul multisectorial cu expertul UNICEF în Codul Internaţional de Marketing al SLM, cu  reprezentanţii Ministerului Sănătăţii, Ministerului Economiei şi Industriei Alimentare şi Ministerului Agriculturii, în cadrul căruia au fost examinaţi paşii efectuaţi şi care urmează să fie întreprinşi în vederea transpunerii în viaţă a activităţii planificate. În cadrul Atelierului pentru fundamentarea procesului de revedere a legislaţiei au fost ascultate rapoartele privitor la situaţia actuală în domeniu, dovezi despre încălcarea Codului, inclusiv publicitatea SLM în instituţiile medicale, opinii ale beneficiarilor privitor la problemele şi barierele către a alăptare exclusivă de succes.

În perioada 19-21.10.2016 s-a participat la al doilea training pentru Europa dedicat Iniţiativei Trendurilor Mondiale în Alăptarea la Sân şi Iniţiativei Mondiale de Costificare a Alăptăţii la Sân în Lisabona, Portugalia împreună cu participanţi din Franţa, Spania, Albania, Portugalia, Croaţia, Lituania etc. 

Experţii naţionali, împreună cu reprezentanţii UNICEF Moldova în continuare îşi desfăşoară activităţile asupra ajustării Legislaţiei naţionale la prevederile Codului Internaţional de Marketing al Substituienţilor Laptelui Matern. Este prevăzută efectuarea unei analize economice pentru revederea Legislației actuale și elaborarea unui nou Proiect de lege.

Conform dispoziției Ministerului Sănătății nr.77-d din 14,02.2017 a fost creat grupul de lucru pentru revederea ordinului nr.327 din 2005 ‟Privitor la implementarea intervențiilor în Spitale prietenoase copilului”

La subiectul ‟Promovarea alimentației la piept”  în perioada 1-7 angust 2017 au avut loc diverse evenimente, lecții publice la Spitalul Clinic Municipal nr.1, Spitalul Raional Orhei, Policlinica din orașul Dnestrovsc. Deasemenea, în Chișinău la 1.08.2017 împreună cu societatea civilă a fost organizat ”Marșul alăptării”.

Totodată, a fost elaborat un calendar pentru anul 2018 cu genericul ‟În 2018 să protejăm, promovăm și susținem alimentația naturală” în limbile română și rusă.

1. Tabel Proporția copiilor alăptați %:

	
	pînă la 3 luni
	 pînă la 6 luni
	pînă la 1 an

	2015
	92,4
	84,8
	71,8

	2016
	92,7
	85,9
	72,5

	2017
	datele în procesare de către CNMS


Conform datelor studiului efectuat de către Laboratorul științific Pediatrie al IMSP IMșiC în perioada octombrie-noiembrie 2017 pe un lot de 300 copii s-a relevat că în lotul general de studiu 85,6% copii în primele 6 luni de viaţă au fost alimentaţi natural, 9,5%– alimentaţi artificial şi 4,9% copii se aflau la alimentaţie mixtă. Rata copiilor alimentaţi natural este puţin mai mare în localităţile rurale – 89,5%, comparativ cu 83,7% - în centrele raionale şi 84,1% – în municipii. Ţine să remarcăm că în 4 din 5 copii alimentaţi artificial sau mixt au fost alimentaţi cu amestecuri adaptate, doar 2,1% copii – cu lapte de vacă.

În lotul copiilor cu RMS (risc medico-social) se observă o rată uşor majorată a copiilor alimentaţi artificial si mixt, respectiv 14,3% şi 7,1% cazuri.

În cadrul ediţiei 2015 a Campaniei, „Spune DA pentru SĂNĂTATEA TA”, care a avut drept scop informarea, motivarea şi educarea populaţiei cu privire la adoptarea unui mod de viaţă sănătos precum: alăptarea naturală de la naştere, alimentaţia corectă şi echilibrată, evitarea deprinderilor dăunătoare şi practicarea exerciţiilor fizice, în premieră a fost inclus mesajul destinat promovării alăptării “Alăptarea naturală – de la naştere”, inclusiv la locul de muncă. În acest context, au fost elaborate, tipărite şi ulterior repartizate 13 000 de broşuri informative menite să informeze femeile despre beneficiile alăptării atât pentru copil cât şi pentru mamă.

La obiectivul 3. Reducerea expunerii la factorii de risc determinaţi de inegalitate şi nutriţionali modificabili pentru bolile netransmisibilie, subnutriţie şi deficienţele de micronutrimente prin crearea, către anul 2020, a mediului care promovează sănătatea nutriţională în 80% de instituţiile de învăţămînt, 70% din spitale şi 30% din locurile de muncă.
A fost adoptată iniţiativa legislativă cu privire la obligativitatea agenţilor economici/angajatorilor să asigure condiţii pentru alimentarea salariaţilor/angajaţilor şi începând cu martie curent va fi iniţiată implementarea acesteia. 

Au fost elaborate, aprobate și se implementează Recomandările pentru un regim alimentar sănătos și activitate fizică adecvată în instituțiile de învățământ din Republica Moldova (ordinul Ministerului Sănătății nr. 638 din 12.08.2016).

Actul normativ are drept scop:

· îmbunătățirea stării de sănătate a copiilor și tinerilor și creșterea potențialului acestora în ceea ce privește reușita lor academică;

· prevenirea la copii a excesului de greutate și obezitate, a cariilor dentare, precum și a dezvoltării unor boli netransmisibile, pe parcursul vieții, mai ales a diabetului, bolilor cardiovasculare și a cancerului;

· eradicarea subnutriției, inclusiv a deficiențelor de micronutrienți;

· promovarea sănătății în rândul copiilor, tinerilor și familiilor, cu accentul pe alimentație sănătoasă și activitate fizică.

În perioada octombrie-decembrie anul 2016 specialiștii Serviciului de Supraveghere de Stat a Sănătății Publice au fost implicați în monitorizarea implementării Recomandărilor pentru un regim alimentar sănătos și activitate fizică adecvată în instituțiile de învățământ general din Republica Moldova (aprobate prin ordinul Ministerului Sănătății nr. 638 din 12.08.2016 și Dispoziției nr. 544-d din 16. 09. 2016). 

         În această perioadă au fost examinate sortimentele de produse alimentare, propuse în caietele de sarcini pentru achiziții, cu elaborarea propunerilor de conformare a sortimentului la prevederile Recomandărilor în vigoare, la compartimentul produselor interzise și au acordat suport metodic în procesul de perfectare a meniurilor-model de perspectivă pentru instituțiile de educație. După conformarea meniurilor la prevederile Recomandărilor pentru un regim alimentar sănătos și activitate fizică adecvată, au fost excluse produsele din carne procesată industrial (crenvurștii, mezelurile), laptele condensat, turtele dulci, napolitanele și s-au redus parțial garniturile din crupe și paste făinoase, care, anterior, persistau în alimentația copiilor. Totodată, din tehnologia de preparare a produselor culinare, s-au exclus bucatele preparate prin prăjire și s-a diversificat sortimentul de fructe și legume. Menţionăm, că meniurile noi se vor realiza şi vor fi funcţionale doar după desfășurarea licitațiilor publice pentru produsele alimentare în perioada anului curent.

În luna ianuarie 2017 a fost informat Guvernul despre rezultatele evaluării cu propuneri de redresarea situaţiei în continuare. 

Odată cu aprobarea Recomandărilor pentru un regim alimentar sănătos și activitate fizică adecvată în instituțiile de învățământ general Centrele de Sănătate Publică teritoriale au organizat seminare de instruire cu personalul din instituțiile de învățămînt general. 
A fost inițiat și implementat în 2017 proiectul ”Fructe proaspete pentru tine” susținut de UNICEF și PNUD cu pilotarea în 5 școli și grădinițe din mun. Chișinău cu oferirea a ciite un măr zilnic fiecărui copil. Este un exemplu de implicare a societății civile în promovarea consumului de fructe proaspete (reșeaua de marketuri Linela etc., Mobiasbanca). 
De asemenea, au fost organizate ateliere de lucru privind alimentaţia sănătoasă pentru angajaţii de la întreprinderile de alimentaţie publică. 
La obiectivul 4: reducerea, către anul 2020, în comparaţie cu anul 2014: a consumului de grăsimi saturate cu 3% şi de zaharuri adăugate cu 5%, a consumului de acizi graşi trans pînă la cel mult 1%,  ca fracţie din energia totală şi de sare cu 30%,  0 creştere a prevalenţei obezităţii la copii şi adulţi.
În perioada raportată au fost organizate acţiuni de sensibilizare a producătorilor autohtoni privind reformularea produselor alimentare în vederea reducerii conţinutului de sare, zahăr şi grăsimi saturate şi eliminării grăsimilor trans.

Zilnic prin intermediul posturilor de televiziune către populaţie continuă transmiterea permanentă a mesajului promoţional privind reducerea consumului de sare, zahăr, grăsimi, precum și practicarea mișcării fizice zilnice nu mai puțin de 30 min. cheltuielile de elaborare și plasare pe post fiind suportate de către CNAM
În septembrie 2017 a fost iniţiat şi s-a desfăşurat Studiul COSI organizat de către OMS (Studiul organizat de OMS BRE privind prevalenţa supraponderabilităţii şi obezităţii la copii). 

La obiectivul 5: reorientarea sistemului de sănătate în vederea abordării prevenirii şi controlului bolilor netransmisibile legate de dietă, subnutriţie şi deficienţe de micronutrimente prin servicii de asistenţă medicală orientate spre populaţie şi acoperire universală.

A fost modificată și completată curricula de instruire şi educaţie continuă a medicilor şi asistenţilor medicali prin actualizarea aspectelor de nutriţie umană şi prevenire a bolilor netransmisibile şi organizată instruirea în baza curriculelor modificate.  

Cu suportul OMS au fost elaborate și se află la etapa de pilotare în 10 IMSP din rețeaua AMP, proiectele Protocoalelor PEN pentru MF orientate la evaluarea riscului de îmbolnăvire a maladiilor prioritare BNT şi evaluarea factorilor determinanţi prin intervenții scurte, inclusiv alimentaţia şi nutriţia, precum şi a elementelor de promovare a sănătăţii, inclusiv al alimentaţiei sănătoase şi activităţii fizice. După evaluarea procesului de testare, protocoalele PEN vor fi definitivate și aduse la cunoștința  MF prin instruiri planificate cu cu suportul OMS. 
În scopul tratamentului și/sau profilaxia anemiilor ferodeficitare, anual din sursele FAOAM sunt asigurate gratuit grupurile țintă: femeile gravide și copii cu preparate de fier și acid folic. Astfel, conform datelor CNAM numai în anul 2017 la 
· DCI „Ferrosi sulfas + acidum ascoricum” (prescrise 43 032 rețete compensate) în sumă de 3 780 548,41 lei, de care au beneficiat 30 398 de persoane;

· DCI „Acidum folicum” (prescrise 12 778 rețete compensate) în sumă de 180 415,49 lei, de care au beneficiat  12 579 de persoane.

Specialiștii CNSP au participat la Conferințele organizate în lunile februarie şi septembrie 2017, dedicate problemelor de prevenție și profilaxie a cancerului, maladiilor cardiovasculare, inclusiv prin abordarea aspectelor de nutriţie şi alimentație ca factori determinanți a unor forme de cancer și a BNT.  

La obiectivul 6: creşterea, până în anul 2020, a nivelului de cunoştinţe al populaţiei în domeniul alimentaţiei sănătoase până la cel puţin 50%

În scopul sporirii gradului de informare și conștientizare a populației pentru prevenirea bolilor netransmisibile, condiționate de alimentația nesănătoasă, au fost organizate activități de promovare a alimentaţiei sănătoase în contextul evenimentelor de informare în cadrul Zilelor Mondiale şi Europene de sănătate, inclusiv Ziua Mondială de prevenire a cancerului sub genericul: „Noi putem. Eu pot învinge cancerul” (4 februarie), Ziua Mondială a rinichiului care a derulat sub sloganul Bolile renale și obezitatea (9 martie). S-au pregătit materialele informaționale și Comunicate de presă dedicate Zilelor Europeane: Mișcarea pentru sănătate (10 mai) și împotriva obezității cu genericul „Să abordăm obezitatea împreună”. (20 mai), 1-7 august - Săptămîna promovării alăptării la sîn, Zilele Promovării sănătății în cadrul Expoziției internaționale MoldExpo, 13-16 septembrie.
Mesajele de comunicare despre principiile unei alimentații sănătoase au fost direcționate spre diferite grupuri țintă: femei, copii, gravide, vârstnici. Astfel, conform datelor preliminare în anul 2017 de către instituțiile medicale din țară în domeniul promovării alimentației în ţară au fost organizate şi desfăşurate 98 seminare, şedinţe informative, ateliere de lucru şi instruite 341 persoane, au fost elaborate 34 de materiale informative şi educaţionale. Prin sursele mass-media naţionale şi locale s-au derulat 16 emisiuni, reportaje televizate, difuzate 3 emisiuni radio, publicate 81 materiale în presă. Au fost organizate 40 de acţiuni în comunitate (serate, flash-mob, concursuri, etc.). Au fost susţinute 729 prelegeri şi 152929 convorbiri individuale, elaborate 145 de buletine sanitare. 

În decembrie 2016-ianuarie 2017 pentru specialiștii din asistența Medicală Primară, specialiștii CNSP au elaborat Ghidul Familiei Sănătoase ”Stilul de viață contează”, care include și aspecte de promovarea a obiceiurilor alimentare sănătoase în familie. Acest ghid a fost editat cu suportul CNAM și distribuit specialiștilor din reţeaua IMSP teritoriale de AMP.

Specialiștii Centrului Național de Sănătate Publică în comun cu Centrele de Sănătate Publică teritoriale și Instituțiile medico-sanitare la 16 octombrie au organizat acțiuni de comunicare în cadrul "Zilei mondiale a alimentației" în care au fost promovate principiile de alimentație sănătoasă în instituțiile de învățămînt general.
In perioada anului 2016 în cadrul Campaniei naţionale de comunicare şi sensibilizare pentru al cincilea an consecutiv „Spune DA pentru SĂNĂTATEA TA” cu mijloacele FAOAM în 45 de instituţii de învăţământ şcolar au fost organizate instruiri despre cultura, prevenirea şi reducerea consumului de alcool, precum şi despre aspectele alimentaţiei sănătoase și promovarea mișcării și activității fizice, la care au participat 1047 persoane.
Totodată, s-au desfăşurat 42 de instruiri cu participarea a 1 241 de elevi din clasele primare, gimnaziale şi liceale. Tematica pentru instruirea elevilor şi adolescenţilor din instituţiile selectate a fost „Stop Vicii", fiind elaborate şi broşuri informative cu aceeaşi tematică. 
Această Campanie a avut drept scop informarea, motivarea şi educarea populaţiei cu privire la adoptarea unui mod sănătos de viaţă şi a inclus mai multe componente, precum: educaţia comportamentală prin prevenirea şi abandonarea consumului nociv de tutun şi alcool, activităţi axate pe adolescenţi, femei şi şoferi. In special s-a pus accent pe prevenirea şi reducerea consumului de alcool în rândul populaţiei.
În vederea desfăşurării evenimentelor din cadrul Campaniei menţionate au fost selectate 8 localităţi ale Republicii Moldova, şi anume: mun. Chişinău, mun. Bălţi, or. Ungheni, or. Soroca, or. Cimişlia, or. Rezina, s. Costeşti din r-nul Ialoveni şi s. Ciorescu din cadrul mun. Chişinău.

In scopul mobilizării sociale a populaţiei au fost desfăşurate următoarele acţiuni:

1.
desfăşurarea activităţilor pentru diferite categorii de populaţie, consolidarea potenţialului de informare, educare şi comunicare (organizarea master-class-urilor în aer liber cu o echipă de instructori de fitness, competiţii sportive, consultări medicale etc.);

2.
elaborarea, editarea în tiraj de masă şi distribuirea materialelor informative pentru populaţie cu tematica „Alimenteză-te corect";
3.
inaugurarea a 14 emisiuni permanente la posturile de Radio şi TV cu tematica promovării unui mod de viaţă sănătos;

4.
derularea la posturile TV naţionale a filmului de scurt metraj „Învaţă să fii sănătos";

5.
organizarea şi desfăşurarea seminarelor/instruirilor pentru cadrele medicale/ nemedicale şi pentru copiii din clasele primare, gimnaziale şi liceale privind alimentaţia corectă şi reducerea consumului excesiv de sare şi grăsimi, precum şi privind prevenirea consumului de alcool.

In cadrul organizării instruirilor/seminarelor pentru lucrătorii medicali, cadrele didactice şi copiii din instituţiile de învăţământ şcolar, au fost elaborate şi tipărite 1 400 broşuri informative „Stop Vicii", fiind ulterior distribuite pe parcursul desfăşurării seminarelor menţionate.
Din mijloacele fondului măsurilor de profilaxie a fost alocată suma de 853,5 mii lei pentru elaborarea a 600 000 broșuri și 3000 de postere care conțin mesaje de promovare a alimentației sănătoase și corecte, acestea fiind distribuite medicilor de familie pentru a fi ulterior transmise grupurilor-țintă.
Angajaţii din sistemul sănătăţii participă la emisiuni televizate şi radiofonice de promovare a alimentaţiei sănătoase.

Aspectele alimentaţiei sănătoase sunt abordate în programul de educaţie şcolară, la disciplina educaţie civică şi la orele de dirigenție. În cadrul orelor opţionale, disciplina Educaţia pentru sănătate, este una dintre cele mai solicitate în rândul disciplinelor cu tangență spre promovarea unui mod sănătos de viață, propuse în planul-cadru de învățământ. 

         Astfel, pe parcursul semestrul I al anului de studii 2016-2017, Educația pentru sănătate a fost studiată la toate treptele învățământului preuniversitar: În total – 40638 de elevi din învățământul general (comparativ cu 22784 elevi, în 2015-2016).

Pe parcursul mai multor ani în calitate de parteneri educaţionali activi ai ministerului în promovarea modului sănătos de viaţă s-au dovedit a fi Reprezentanța UNICEF în Republica Moldova, UNFPA, Corpul Păcii/Moldova, Comisia Națională pentru UNESCO, Societatea de Planificare a Familiei, Centrul Naţional de Resurse pentru Tineri, Asociaţia "Sănătatea pentru tineri".

La obiectivul 7. Fortificarea supravegherii, monitorizării şi evaluării şi cercetării în domeniul sănătăţii nutriţionale, statutului nutriţional şi a determinantelor care le influenţează şi a tendinţelor acestora.

În anul 2016: 

· s-a finalizat Studiul național privind consumul de sare. Raportul final va fi disponibil în semestru unu anul curent. 

· Sub egida OMS, Republica Moldova a participat la un studiu regional privind valoarea nutritivă a produselor alimentare gata pentru consum. Probele de produse alimentare recoltate au fost expediate în laboratorul regional desemnat de OMS în vederea analizelor, inclusiv a conținutului de grăsimi trans. 

Rezultatele acestor 2 studii vor sta la baza Strategiei de reducere a consumului de sare, reducere consecutivă a prevalenței hipertensiunii arteriale în populație din Republica Moldova și îmbunătățirii stării de sănătate a populației. Eforturile de reducere a consumului de sare vor fi conjugate cu cele de promovare pentru consumul preponderent a sării iodate, conform recomandărilor OMS.

Specialiştii Centrelor de Sănătate Publică au fost instruiţi referitor la monitorizarea implementării Programului naţional susmenţionat. 

La obiectivul 8
atingerea, excreţiei iodului în urină la nivelul de 100-200 µg/l la copiii de 7-12 ani şi de 150-250 µg/l la femeile gravide şi menţinerea durabilă a acesteia.
Conform datelor Biroului Național de Statistică în ultimii ani se atestă o creștere a cantității importate de sare iodate, totodată descreșterea celei neiodate. Astfel, în anul 2016 a fost importată o cantitate de 5728,14 tone de sare iodată în valoare de 469,5 mii USD, cee ce constituie 28,9 % din toată cantitatea importată, față de 4434,16 tone de sare iodată (sau 20,7%) importată în 2014. Această tendință favorizează sporirea accesului la consum al sării iodate. 

Tabel Importul de sare în Republica Moldova anii 2014-2016

	Produsul importat 
	2014
	2015
	2016

	
	Cantitatea, kg
	Valoarea, mii USD
	Cantitatea, kg
	Valoarea, mii USD
	Cantitatea, kg
	Valoarea, mii USD

	Sare destinate alimentației umane, iodată 
	4434165,5
	427,5
	5024708,3
	450,5
	5728501,2
	469,5

	Sare destinate alimentației umane
	17019447,5
	1076,7
	14720328,8
	837,0
	14099322,5
	911,9


Sursa: Biroul Național de Statistică


În ceea ce privește executarea bugetului estimat al Programului național în domeniul alimentaţiei şi nutriţiei pentru anii 2014-2020 şi Planului de acţiuni pentru anii 2014-2016, se atestă faptul, că implementarea acestora au fost suportate preponderent de mijloacele FAOAM și mijloacele externe, după cum urmează:
Tabel: Bugetul Programului Național pentru anul 2014-2016, mii lei

	
	Bugetul total 
	Buget de stat
	FAOAM
	Alte surse

	Planificat, 2014
	450,0
	0,0
	250,0/4 255,0
	200,0

	Planificat, 2015
	3 200,0
	2 520,0
	600,0/9 528,0
	80,0/(UNICEF)

	Planificat, 2016
	2 890,0
	2 260,0
	60,0/4 507,0
	0,0/1 420,0 (OMS)

210,0 PNUD

	total Planificat 
	6 450,0
	4 750,0
	1 420,0
	280,0

	total Executat 
	
	-
	17 840,0
	1 910,0 mii lei


În anul 2017 au continuat suportul femeilor gravide și copiilor cu preparate de fier în sumă de 3 960,0 mii lei. Au continuat activitățile de support din partea OMS și UNICEF în sumă totală de 280,0 mii lei. 
Concluzie: pe parcursul anilor 2014- 2017 au fost depuse anumite eforturi și obținute anumite rezultate în vederea implementării acţiunilor prevăzute în Planul de acţiuni la Programul naţional în domeniul alimentaţiei şi nutriţiei. 

Totodată, aprobarea proiectului Hotărârii Guvernului cu privire la modificarea şi completarea Hotărîrii Guvernului nr. 730 din 08.09.2014 şi implementarea acţiunilor prevăzute, va spori gradul de exigență din parte APC, alți parteneri privind conștientizare privind alimentaţia sănătoasă a populaţiei în Republica Moldova.
Conjugarea și fortificarea eforturilor intersectoriale în implementarea programului național în domeniul alimentației și nutriției vor contribui la realizarea obiectivelor prevăzute în Program.
Notă informativă

privind progresul privind realizarea Programului naţional de reducere a afecţiunilor determinate de deficienţa de fier şi acid folic pînă în anul 2017 şi a Planului de acţiuni

Republica Moldova se confruntă cu povara dublă a bolilor. Pe de o parte, bolile netransmisibile (”a ţărilor dezvoltate”), cum ar fi bolile cardiovasculare, cancerul, diabetul, hepatitele cronice şi cirozele hepatice devin o problemă tot mai mare, iar pe de alta, afecţiunile mai vechi, cum ar fi cele condiţionate de deficienţa de nutrimente, continuă să afecteze o mare parte din populaţia Republicii Moldova. Cele mai vulnerabile grupuri sunt femeile şi copii. Îmbunătăţirea stării de sănătate a populaţiei şi calităţii vieţii legat de aceste boli şi afecţiuni este o problemă este de durată ţi nu ţine doar de competenţa sistemului medical. Este necesară implicarea altor autorităţi responsabile (sectorul agro-alimentar, educaţie, producerea produselor de panificaţie şi patiserie, APL, agenţi economici etc.) pentru a rezolva problemele existente.

Deşi problema afecţiunilor determinate de deficienţa de fier şi acid folic a fost conştientizată cu adoptarea de către Guvern a programului naţional cu intervenţii cost-eficace, fortificarea făinii cu fier şi acid folic şi suplimentarea femeilor gravide cu preparate de fier şi acid folic, nici până azi nu avem implementată la nivel naţional componenta fortificării cu fier şi acid folic, ce are un impact negativ asupra stării de sănătate a populației.

Scopul Programului constă în îmbunătăţirea stării de sănătate a populaţiei prin reducerea impactului deficienţei de fier şi acid folic asupra populaţiei Republicii Moldova, în conformitate cu Obiectivele de Dezvoltare ale Mileniului.

Obiectivele Programului sînt următoarele:

1) reducerea, pînă la sfîrşitul anului 2017, 

a prevalenţei anemiei fierodeficitare cu cel puţin 30% printre femeile gravide şi copiii cu vîrsta de pînă la 5 ani şi cu 20% în celelalte grupe de populaţie şi a ratei defectelor tubului neural la nou-născuţi cu cel puţin 20% prin introducerea şi menţinerea durabilă a fortificării făinii de grîu cu fier şi acid folic şi prin asigurarea femeilor gravide cu preparate cu fier şi acid folic;

 2) asigurarea fortificării cu fier şi acid folic, pînă în anul 2015, a întregii cantităţi de făină de grîu importată sau produsă la întreprinderile de morărit autohtone şi destinată utilizării la toate întreprinderile din industria alimentară, precum şi menţinerea durabilă a acestei fortificări;

3) asigurarea utilizării, pînă în anul 2015, a făinii de grîu fortificate cu fier şi acid folic la toate întreprinderile din industria alimentară, precum şi menţinerea durabilă a acestei utilizări;

 4) asigurarea utilizării, pînă în anul 2014, a 100% de pîine şi produse de panificaţie fortificate cu fier şi acid folic în toate instituţiile de educaţie şi învăţămînt şi a 100% de făină de grîu fortificată cu fier şi acid folic în cel puţin 80% dintre instituţiile de educaţie şi învăţămînt, precum şi menţinerea durabilă a acestei utilizări;

5) creşterea, pînă în anul 2017, a nivelului de cunoştinţe ale femeilor gravide privind necesitatea suplimentării cu fier şi acid folic pînă la cel puţin 80% şi a nivelului de utilizare a preparatelor cu fier şi acid folic în dozele şi pe durata recomandată pînă la un nivel de cel puţin 70%;

6) instituirea, pînă în anul 2017, a unui sistem eficient de management, coordonare, monitorizare şi evaluare a Programului.
La obiectivul 1: reducerea, până la sfârşitul anului 2017, a prevalenţei anemiei fierodeficitare cu cel puţin 30% printre femeile gravide şi copiii cu vârsta până la 5 ani şi cu 20% în celelalte grupe de populaţie şi a ratei defectelor tubului neural la nou-născuţi cu cel puţin 20% prin introducerea şi menţinerea durabilă a fortificării făinii de grâu cu fier şi acid folic şi prin asigurarea femeilor gravide cu preparate cu fier şi acid folic.

1.1 Pe parcursul anului 2016, din cele 6 întrprinderi de procesare a făinii de grîu, procesul de fortificare a făinii a fost realizat doar de SRL ”Măcinătorul”, s. Gaidar, UTA Găgăuzia – 12,5 tone făină fortificată cu fier şi acid folic şi SRL ”Cereale-Cupcini”, s. Cupcini, r-nul Edineţ. Întreaga cantitate de făină de grîu fortificată cu fier şi acid folic a fost realizată pe piaţa internă.
Pe parcursul perioadei anului 2016 SA ”Franzeluţa” din iniţiativă proprie a produs 12094 tone de pâine (10 sortimente de pîine fortificată), inclusiv: franzelă "Orăşenească Plus" - 6125,8 tone, pîine "Extra" - 3511,3 tone, pîine "Morărească" 0,55 – 875 tone, ceea ce constituie aproximativ 10% din cantitatea totală de pâine produsă în Republica Moldova, adăugând preparatele de fier şi acid folic în procesul tehnologic de fabricare a pâinii, la etapa de pregătire a aluatului pentru fabricarea produselor de panificaţie. Combinatul de panificaţie din Bălţi ”Beatrice-Com” și-a modernizat o linie tehnologică de producere a pâinii cu adaos de fier şi acid folic. După datele preliminare producerea făinei fortificate a atins în anul 2016 cca 200 tone, care a fost pusă la dispoziția preponderent instituțiilor de educație. 
1.2 Femeile gravide sunt asigurate gratuit cu preparate de fier şi acid folic din lista medicamentelor compensate din fondurile asigurării obligatorii de asistenţă medicală, iar suma anuală folosită în aceste scopuri este de circa 3,9 milioane lei. Cota femeilor gravide care în a.2017 au primit preparate de fier constituie 94,1%, iar a celor care au primit acid folic 81,1%.

1.3 -1.4 Anual sunt elaborate şi difuzate peste 150 de materiale informaţionale privind alimentaţia sănătoasă şi beneficiile consumului de produse alimentare fortificate. 

La obiectivul 2: asigurarea fortificării cu fier şi acid folic, până în anul 2015, a întregii cantităţi de făină de grâu importată sau produsă la întreprinderile de morărit autohtone şi destinată utilizării la toate întreprinderile din industria alimentară, precum şi menţinerea durabilă a acestei fortificări. 

2.1 Ministerul Agriculturii şi Industriei Alimentare a realizat în 2012 studiul pieţii interne privind producerea, distribuirea şi importul făinii de grâu.

2.2 În a.2013 au fost identificate 6 întreprinderi de morărit pilot în regiunile de Nord, Centru şi Sud. Aceste întreprinderi au beneficiat de suportul UNICEF, fiind dotate cu dozatoare şi asigurate cu premix pentru iniţierea procesului de fortificare a făinii. Pe parcursul a.2015, procesul de fortificare a fost realizat la 2 din cele 6 întreprinderi (SRL ”Măcinătorul”, s. Gaidar, UTA Găgăuzia” – 12,5 tone şi SRL ”Cereale-Cupcini, or. Cupcini, rl. Edineţ).  
2.3 A fost modificată şi completată Reglementarea tehnică ”Făina, grişul şi tărâţa de cereale” Hotărîrea Guvernului nr. 68 din 29.01.2009 (a.2013) prin introducerea normelor privind fortificarea făinii cu fier şi acid folic. 
2.5 A fost elaborat şi aprobat Ghidul de bună practică pentru producerea făinii de grâu fortificate cu fier şi acid folic (a. 2013). 
2.8 În a.2014, cu suportul UNICEF, a fost organizat un seminar naţional la care au fost abordate aspectele metodologice ale fortificării făinii, experienţa Kazahstanului privind fortificarea făinii şi paşii următori privind fortificarea făinii în Republica Moldova. Aceste activități, propuse spre realizare în termenii stabiliţi, spre regret nu au fost realizate deoarece pînă au fost instalate dozatoarele la mori de către specialişti, termenul de utilizare a premixurilor oferite ca suport de către UNICEF a expirat.

Astfel pe parcursul anilor 2013-2014 fortificarea făinii de grîu cu fier şi acid folic nu s-a realizat. 

2.10 Conform datelor Biroului Naţional de Statistică pe parcursul anului 2015 au fost importate 19,6 tone de făină de grâu fortificată cu fier şi acid folic (din cantitatea totală de 35 300 tone), ceea ce e mai puțin de 1% şi respectiv exportate 108,3 tone de făină fortificată cu fier şi acid folic, iar în anul 2016 au fost importate doar 6,7 tone de făină de grâu fortificată cu fier şi acid folic (din cantitatea totală de 32 591 tone). Pe parcursului anului 2016 agenţii economici au exportat din republică 24 740 tone făină de grîu, inclusiv 1,4 tone făină de grîu dur fortificată cu fier şi acid folic. 
La obiectivul 4: asigurarea utilizării, până în anul 2014, a 100% de pâine şi produse de panificaţie fortificate cu fier şi acid folic în toate instituţiile de educaţie şi învăţământ şi a 100% de făină de grâu fortificată cu fier şi acid folic în cel puţin 80% dintre instituţiile de educaţie şi învăţământ, precum şi menţinerea durabilă a acestei utilizări

4.1 Ministerul Educaţiei a aprobat în a.2015 (ordinul nr.874 din 08.09.2015) Curriculumul la disciplina opţională ”Educaţie pentru sănătate” pentru clasele gimnaziale şi liceale, în care a inclus competenţe referitoare la alimentaţia corectă şi importanţa substanţelor nutritive în creşterea şi dezvoltarea armonioasă a organismului. Orele opționale și de diriginte cu discutarea subiectelor vizate au continuat în anii 2016-2017. 
La obiectivul 5: creşterea, până în anul 2017, a nivelului de cunoştinţe ale femeilor gravide privind necesitatea suplimentării cu fier şi acid folic până la cel puţin 80% şi a nivelului de utilizare a preparatelor cu fier şi acid folic în dozele şi pe durata recomandată până la un nivel de cel puţin 70%
5.1 Informarea şi sensibilizarea femeilor de vârstă fertilă şi a celor gravide despre beneficiile utilizării preparatelor cu fier şi acid folic în combaterea deficienţelor nutriţionale este parte a serviciilor profilactive acordate în cadrul instituţiilor de asistenţă medicală primară, prevăzută în Programul unic al asigurării obligatorii de asistenţă medicală aprobat prin Hotărârea Guvernului nr.1387 din 10 decembrie 2007. Administrarea preparatelor de fier şi acid folic femeilor gravide este parte a indicatorului de performanţă ”Supravegherea gravidei” în Asistenţa medicală primară, stabilit în Normele metodologice de aplicare a Programului unic în a.2016.
5.2 Au fost organizate 2 cicluri de perfecţionare tematică „Probleme actuale în diagnosticul, profilaxia şi tratamentul patologiilor genetice” pentru medicii de familie, geneticieni, obstetricieni şi pediatri la cursul „Genetică medicală” a USMF „Nicolae Testemiţanu”. 14 medici au fost pregătiţi în domeniul geneticii medicale în cadrul Institutului Mamei şi Copilului. 16 medici din Centrele de Sănătate Publică teritoriale au fost instruiţi în cadrul cursurilor tematice de perfecţionare organizate de USMF „Nicolae Testemiţanu”.

La obiectivul 6: instituirea, până în anul 2017, a unui sistem eficient de management, coordonare, monitorizare şi evaluare a Programului.

6.1 Specialiştii a 4 Centre de Sănătate Publică au fost instruiţi în cadrul unui atelier de lucru naţional referitor la testarea acidului folic în produsele alimentare fortificate. 

6.2 A fost însuşită metoda de testare a homocisteinei în sânge. 

6.3 Sistemul de monitorizare al malformaţiilor congenitale a fost ajustat la sistemul european EUROCAT.

DAR, Acţiunile referitoare la:

”2.4 modificarea şi completarea legislaţiei în vigoare în vederea promovării importului de microdozatoare şi premixuri pentru fortificarea făinii cu fier şi acid folic”;

2.6 Testarea conservabilităţii făinii de grâu fortificate cu fier şi acid folic pe perioada termenului de valabilitate; 

2.7 Implementarea procesului de fortificare a făinii de grâu cu fier şi acid folic la întreprinderile de morărit, precum şi cele de la pct. 2.9, 2.11, 3.1 – 3.2 şi 4.2 referitoare la monitorizarea procesului şi a produselor fortificate şi promovarea utilizării făinii fortificate nu au fost realizate.

Ca rezultat: nivelul anemiilor se menține la același nivel În a.2016, prevalenţa anemiilor în populaţia generală a constituit 131,5 la 10 000 populaţie totală, inclusiv 70,1 printre adulţi (18+ ani) şi 393,8 printre copii (0-17 ani).

Incidenţa anemiilor a constituit 70,3 la 10 000 populaţie totală, inclusiv 32,1 la adulţi (18+ ani) şi 226,3 la copii (0-17 ani).
Tabelul . Evoluţia situaţiei privind suplimentarea femeilor gravide cu preparate de fier şi acid folic şi prevalenţa anemiei, 2011-2016

	Nr.

d/o
	Denumirea indicatorului
	2011
	2012
	2013
	2014
	2015
	2016
	2017

	1.
	Ponderea femeilor gravide care au primit gratuit preparate cu fier, %
	-
	92,4
	92,1
	88,8
	94,1
	92
	Datele se procesează 

	2.
	Ponderea femeilor gravide care au primit gratuit preparate cu acid folic, %
	-
	80,7
	81,6
	82,3
	81,1
	83
	

	3.
	Prevalenţa generală a populaţiei prin anemii, la 10 mii populaţie
	148,9
	129,6
	144,4
	134,9
	136,1
	131,5
	

	
	                inclusiv copii (0-17 ani)
	446,7
	391,8
	447,5
	404,5
	407,9
	393,8
	

	4.
	Prevalenţa anemiei printre femeile gravide
	41,0
	38,6
	41,2
	40,2
	41,4
	34,5
	


Alarmant este că rata malformaţiilor congenitale prin spina bifida este în creștere și constituie 23 cazuri înregistrate în 2017 ceea ce alcătuiește 3,21% în structura malformațiilor congenitale și reprezintă 0,66 la 1000 nou-născuţi vii. Pe cînd în anului 2015 au fost depistate 6 cazuri de spina bifida, ceea ce constituia cu indicatorul 0,16 la 1000 nou-născuţi vii.
Dinamica frecvenței spina bifida în anii 2015-2017 la nou-născuţi

	Parametri
	2015
	2016
	2017*

	Numărul cazuri, abs.
	6
	17
	23

	Rata la n-n cu malformaţii congenitale
	0,87%
	2,25%
	3,21%

	Rata la n-n vii
	0,02%
	0,05%
	0,07%

	Rata la 1000 n-n 
	0,16‰
	0,45‰
	0,66‰


*Datele  sunt preliminare

Concluzie: pe parcursul a. 2015-2017 au fost depuse anumite eforturi în vederea implementării Programului naţional de reducere a afecţiunilor determinate de deficienţa de fier şi acid folic. Dar, în lipsa implementării intervenţiei de bază, fortificarea făinii cu fier şi acid folic, obiectivele prevăzute în programul naţional menţionat nu vor fi atinse. Avându-se în vedere că impactul deficienţei de fier şi acid folic asupra sănătăţii şi vieţii umane este consecinţă a insecurităţii alimentare a populaţiei, se propune ca Ministerul Agriculturii şi Industriei Alimentare (autoritatea administraţiei publice centrale responsabilă de securitatea alimentară a populaţiei) să implementeze fortificarea făinii cu fier şi acid folic.

Problemele evidențaite :

· O problemă stringentă ar fi lipsa de cadre competente. Conform evaluării preliminare doar în 18 CSP-uri (în 56%) sunt aprobate Planuri locale de intervenții și nominalizate persoane responsabile de implementarea programelor teritoriale în domeniul nutriției și alimentației. În 8 CSP-uri nu sunt medici (25% ), iar în 10 CSP-uri (31%) funcțiile de medici sunt cumulate. 

· Se atestă și o colaborare lentă intersectorială la nivel național. Sunt activităţi intersectoriale, sectoarele responsabile au fost implicate în reforma APC cu redistribuirea atribuţiilor şi responsabilităţilor 

· În semestrul II, 2017 nu a activat Consiliul de coordonare a PN

· Nu este aprobat Planul de acţiuni pentru impelmentarea Programului national 

· Nici pînă azi nu au fost implementată la scară largă fortificarea făinii de grîu cu Fe şi acid folic
Reieșind din cele relatate pentru perioada anului 2018 sunt propuse următoarele activităţi:
· Promovarea şi aprobarea în regim de urgenţă a proiectului HG privind modificarea şi completarea HG 730/2014 cu aprobarea Planului intersectorial de acţiuni al Programului vizat pentru anii 2018-2020 cu delimitarea competențelor și responsabilităților.

· Investirea subdiviziunilor în noua structură al ANSP cu funcţii de coordonarea Programului national, asigurarea cu cadre şi dotarea corespunzătoare a lor

· Pregătirea cadrelor inclusive cu participarea la Forurile internaţionale 

· Resatabilirea activităţii Consiliului national pentru coordonarea Programului vizat. Eficientizarea conlucrării intersectoriale și cooperare eficientă interdisciplinară la nivel național. 

· Onorarea ogligaţiunilor şi implementarea corespunzătoare al acţiunilor eşalonate (MADRM) conform noului plan propus spre aprobare.

· Reexaminarea cadrului normativ cu propunerea modificărilor vizate de implementarea Programului.
· Extinderea Sistemului de supraveghere nutriţional:
· Identificarea conceptuală a surselor pentru asigurarea cu produse alimentare, fructe ecologic pure pentru copii școlarizați și prezentarea propunerilor pentru stabilirea mecanismului de asigurare cu alimente copii instituționalizați.

